Marvel Cinematic Universe: Viides vaihe

Viides vaihe () on sarja yhdysvaltalaisia Marvel Cinematic Universeen (MCU) sijoittuvia supersankarielokuvia ja -televisiosarjoja, jotka perustuvat Marvel Comicsin sarjakuviin. Viidenteen vaiheeseen kuuluu seitsemän elokuvaa, vähintään viisi uutta Disney+-sarjaa sekä kaksi uutta tuotantokautta vanhoille Disney+-sarjoille. Ensimmäisenä elokuvista julkaistiin Ant-Man and the Wasp: Quantumania vuonna 2023. Disney+-sarjojen puolelta julkaistiin ensimmäisenä samana vuonna Secret Invasion. Kevin Feige oli mukana kaikkien vaiheen elokuvien tuottajana ja kaikkien sarjojen vastaavana tuottajana. Hänen lisäkseen Stephen Broussard oli mukana tuottamassa Ant-Man and the Wasp: Quantumaniaa, Ryan Reynolds ja Shawn Levy ovat mukana tuottamassa Deadpool 3:a, Nate Moore on mukana tuottamassa Captain America: Brave New Worldia ja Eric Hauserman Carroll on mukana tuottamassa Bladea.

Edellisten vaiheiden elokuvien ja Disney+-sarjojen päänäyttelijöistä Paul Rudd, Evangeline Lilly, Chris Pratt, Brie Larson, Teyonah Parris, Iman Vellani, Anthony Mackie ja Sebastian Stan palaavat näyttelemään Scott Langia / Muurahaismiestä, Hope van Dynea / Ampiaista, Peter Quilliä / Tähtilordia, Carol Danversia / Kapteeni Ihmettä, Monica Rambeau’ta / Fotonia, Kamala Khania / Neiti Ihmettä, Sam Wilsonia / Kapteeni Amerikkaa ja Bucky Barnesia / Talvisotilasta. Lisäksi Samuel L. Jackson, Ben Mendelsohn, Tom Hiddleston, Jeffrey Wright, Alaqua Cox, Kathryn Hahn, Charlie Cox ja Dominique Thorne palaavat Disney+-sarjoihin näyttelemään Nick Furya, Talosta, Lokia, Seuraajaa, Maya Lopezia / Kaikua, Agatha Harknessia, Riri Williamsia / Rautasydäntä ja Matt Murdockia / Daredeviliä. Myös Vin Diesel palaa ääninäyttelemään Grootia lyhytelokuvasarjan I Am Groot toiselle tuotantokaudelle.

Uusina päänäyttelijöinä MCU:hun liittyvät elokuvien puolella Ryan Reynolds, joka palaa X-Men-elokuvasarjasta näyttelemään Wade Wilsonia / Deadpoolia, sekä Mahershala Ali, joka näyttelee Eric Brooksia / Bladea.

Elokuvat

Ant-Man and the Wasp: Quantumania (2023)

Scott Lang, Hope van Dyne, Cassie Lang, Janet van Dyne ja Hank Pym päätyvät kvanttimaailmaan ja kohtaavat Kang Valloittajan.

Ennen elokuvan julkaisua Peyton Reed ja Marvel olivat ”toiveikkaita” kolmannen elokuvan toteutumisen suhteen ja olivat keskustelleet mahdollisista tarinaelementeistä. Marraskuussa 2019 Reed sitoutui virallisesti kolmannen Ant-Man-elokuvan ohjaajaksi. Samalla Paul Ruddin ja Evangeline Lillyn vahvistettiin palaavan Scott Langin / Muurahaismiehen ja Hope van Dynen / Ampiaisen rooleihin. Huhtikuussa 2020 Jeff Loveness palkattiin käsikirjoittajaksi. Elokuvan virallinen nimi ja näyttelijät vahvistettiin joulukuussa 2020 Disneyn Investor Day -tapahtumassa. Esikuvaukset alkoivat Turkissa helmikuussa 2021, ja varsinaiset kuvaukset alkoivat heinäkuun lopulla Buckinghamshiressa. Kuvaukset päättyivät saman vuoden marraskuussa. Elokuva julkaistiin maailmanlaajuisesti Regency Village Theatressa, Los Angelesissa 6. helmikuuta 2023 ja Pohjois-Amerikassa 17. helmikuuta 2023.

Ant-Man and the Wasp: Quantumania sijoittuu vuoteen 2026. Jonathan Majors esiintyy elokuvassa Kang Valloittajan roolissa, esiinnyttyään aiemmin hänen hyväntahtoisen varianttinsa, Jäljellä olevan, roolissa Lokin ensimmäisellä tuotantokaudella. Majors näyttelee myös lukuisia Kangien Neuvostoon kuuluvia variantteja Kangista, mukaan lukien Immortusta, Rama-Tutia ja Vartijaa, elokuvan lopputekstien välissä näytetyssä kohtauksessa, sekä Victor Timelya lopputekstien jälkeen näytetyssä kohtauksessa, jossa myös Tom Hiddleston ja Owen Wilson palasivat Lokista tekemään cameoesiintymiset Lokina ja Mobius M. Mobiuksena.

Guardians of the Galaxy Vol. 3 (2023)

Autettuaan avaruusolentoja ympäri galaksia Peter Quill ja Galaksin Vartijat päätyvät suorittamaan Rocketin menneisyyteen liittyvää vaarallista tehtävää, joka voi olla heidän viimeisensä yhdessä.

Huhtikuussa 2016 Kevin Feige ilmoitti, että kolmas Guardians of the Galaxy -elokuva oli kehitteillä. Vuosi myöhemmin James Gunnin ilmoitettiin palaavaan ohjaajaksi ja käsikirjoittajaksi,  mutta heinäkuussa 2018 Disney ja Marvel antoivat Gunnille potkut tämän vanhojen kontroversiaalien Twitter-julkaisujen vuoksi. Maaliskuussa 2019 Disney ja Marvel kuitenkin peruivat päätöksensä ja palkkasivat Gunnin uudelleen ohjaajaksi, vahvistaen myös aiempien elokuvien viiden päänäyttelijän paluut rooleihinsa. Kuvausten kuitenkin kerrottiin alkavan vasta, kun Gunn saisi valmiiksi työnsä DC Extended Universen elokuvan The Suicide Squad: Suicide Mission (2021) ja sen spin-off-sarjan Peacemaker (2022) parissa. Feige vahvisti vuoden 2019 San Diego Comic-Con Internationalissa elokuvan olevan yhä kehitysvaiheessa. Kuvaukset alkoivat marraskuussa 2021 ja päättyivät seuraavan vuoden toukokuussa. Guardians of the Galaxy Vol. 3 julkaistiin maailmanlaajuisesti Pariisin Disneylandissä 22. huhtikuuta 2023 ja Pohjois-Amerikassa 5. toukokuuta 2023.

Guardians of the Galaxy Vol. 3:n tapahtumat sijoittuvat The Guardians of the Galaxy Holiday Specialin (2022) tapahtumien jälkeen. Keskustellessaan elokuvan yhteyksistä Multiversumi-saagaan Feige kertoi Vol. 3:n olevan enemmän Vartijoiden oman tarinan päätösosa, ja ettei se ole osa suurempaa maailmanrakentamista, vaikka hän silti piti sitä osana suurempaa ”palapeliä”.

The Marvels (2023)

Kriiden avaama madonreikä aiheuttaa Carol Danversin, Monica Rambeaun ja Kamala Khanin voimien kietoutumisen toisiinsa, ja kolmikko vaihtaa paikkoja keskenään voimiensa käytön seurauksena.

Feige vahvisti vuoden 2019 San Diego Comic-Con Internationalissa elokuvan olevan kehityksessä. Tammikuussa 2020 Megan McDonnell osallistui neuvotteluihin elokuvan käsikirjoittamisesta, mutta Fleck ja Boden eivät palanneet jatko-osan ohjaajiksi, joten Marvel Studios etsi uutta naispuolista ohjaajaa. Elokuussa 2020 Nia DaCosta palkattiin ohjaajaksi, ja hän myös osallistui elokuvan käsikirjoittamiseen yhdessä McDonnellin ja Elissa Karasikin kanssa. Elokuvan julkistettiin alun perin työnimellä Captain Marvel 2 joulukuussa 2020 Disneyn Investor Day -tapahtumassa. Second unit -kuvaukset alkoivat huhtikuussa 2021 New Jerseyssä, ja elokuvan virallinen nimi The Marvels paljastettiin toukokuussa 2021. Varsinaiset kuvaukset alkoivat elokuussa 2021 Pinewood Studiosin tiloissa Buckinghamshiressa, ja ne sijoittuivat myös Longcross Studiosin tiloihin Surreyyn, sekä Tropeaan. Elokuvaa kuvattiin myös Los Angelesissa. Kuvaukset päättyivät toukokuussa 2022. The Marvels saa ensi-iltansa 10. marraskuuta 2023.

Elokuvan tapahtumat sijoittuvat Disney+-sarjan Ms. Marvel (2022),, Iman Vellanin, Saagar Shaikhin, Zenobia Shroffin ja Mohan Kapurin palatessa kyseisestä sarjasta näyttelemään Kamala Khanin / Neiti Ihmettä, Aamir Khania, Muneeba Khania ja Yusuf Khania. Lisäksi Teyonah Parris, joka näytteli aikuista Monica Rambeau’ta Disney+-sarjassa WandaVision (2021), palaa rooliinsa, Akira Akbarin näyteltyä aiemmin 11-vuotiasta Monicaa ensimmäisessä elokuvassa, ja Randall Park palaa MCU-rooliinsa Jimmy Woona.

Deadpool 3 (2024) 

Disneyn paljastettua joulukuussa 2017 yhtiön aikovan ostaa suurimman osan 21st Century Foxista, Disneyn toimitusjohtaja Bob Iger sanoi, että hahmoa X-Men-elokuvasarjan elokuvissa Deadpool (2016) ja Deadpool 2 (2018) näytellyt Ryan Reynolds palaisi rooliinsa näyttelemään MCU:hun sijoittuvassa R-ikärajoitetussa (Suomessa 16) elokuvassa, kun taas muut MCU-elokuvat ovat ikärajaltaan PG-13 (Suomessa 12). Joulukuussa 2019 Reynolds vahvisti Marvel Studiosin kehittelevän kolmatta Deadpool-elokuvaa. Marraskuussa 2020 Wendy Molyneux ja Lizzie Molyneux-Logelin palkattiin elokuvan käsikirjoittajiksi. Samalla vahvistettiin Reynoldsin palaavan hahmon näyttelijäksi sekä elokuvan R-ikärajoitus. Maaliskuussa 2022 Rhett Reese ja Paul Wernick, kahden ensimmäisen elokuvan käsikirjoittajat, palkattiin tekemään uusi käsikirjoitus, kun taas Shawn Levy paljastettiin elokuvan ohjaajaksi. Zeb Wells, Reynolds ja Levy osallistuivat myös käsikirjoittamiseen, Reynoldsin ja Levyn myös tuottaessa elokuvan. Kuvaukset alkoivat toukokuun 2023 lopulla Lontoossa, mutta ne keskeytettiin heinäkuussa Hollywoodin näyttelijöiden lakon 2023 vuoksi. Deadpool 3 saa ensi-iltansa 3. toukokuuta 2024.

Hugh Jackman palaa X-Men-elokuvasarjasta näyttelemään James ”Logan” Howlettia / Wolverinea. Lisäksi Karan Soni, Leslie Uggams, Morena Baccarin, Stefan Kapičić, Rob Delaney, Brianna Hildebrand ja Shioli Kutsuna palaavat aiemmista Deadpool-elokuvista näyttelemään Dopinderia, Sokeaa Alia, Vanessa Carlylea, Kolossia, Peteriä, Negasonic Teenage Warheadiä ja Yukiota. Jennifer Garner palaa näyttelemään elokuvien Daredevil (2003) ja Elektra (2005) versiota Elektrasta.

Captain America: Brave New World (2024) 

Huhtikuussa 2021 paljastettiin, että neljäs Captain America -elokuva on kehityksessä. Kyseinen elokuva tulee toimimaan jatkona Disney+-sarjan The Falcon and the Winter Soldier (2021) tarinalle. Sarjan parissa työskennelleet Malcolm Spellman ja Dalan Musson käsikirjoittavat elokuvan. Anthony Mackie vahvistettiin elokuvan pääosan esittäjäksi elokuussa 2021. Julius Onah valittiin heinäkuussa 2022 elokuvan ohjaajaksi. ja hän osallistui käsikirjoittamiseen Spellmanin kanssa. Elokuva tutkii miten maailma reagoi Sam Wilsonin ryhtymiseen uudeksi Kapteeni Amerikaksi. Myöhemmin saman kuukauden aikana elokuvan viralliseksi nimeksi paljastettiin Captain America: New World Order, mutta kesäkuussa 2023 nimeksi vaihdettiin Captain America: Brave New World. Kuvaukset aloitettiin maaliskuussa 2023, Trilith Studiosin tiloissa, Atlantassa, ja ne saatiin päätökseen saman vuoden kesäkuussa. Captain America: Brave New World saa ensi-iltansa 26. heinäkuuta 2024.

Danny Ramirez ja Carl Lumbly palaavat The Falcon and the Winter Solderista näyttelemään Joaquin Torresia ja Isaiah Bradleyä, Tim Blake Nelsonin palatessa The Incredible Hulkista (2008) näyttelemään Samuel Sternsiä / Johtajaa. Lisäksi Harrison Ford näyttelee Thaddeus Rossia, korvaten aiemmiessa MCU-elokuvissa hahmoa näytelleen ja edesmenneen William Hurtin.

Thunderbolts (2024) 
Kesäkuussa 2022 paljastettiin, että tekeillä on elokuva Ukonnuolista, entisten superroistojen muodostamasta supersankariryhmästä. Jake Schreier oli kiinnitetty ohjaajaksi ja Eric Pearson käsikirjoittajaksi. Syyskuussa 2022 paljastettiin, että edellisistä elokuvista Sebastian Stan, Hannah John-Kamen, Wyatt Russell, Florence Pugh, David Harbour ja Olga Kurylenko palaisivat näyttelemään Ukonnuolten jäseniksi värvättyjä Bucky Barnesia / Talvisotilasta, Ava Starria / Aavetta, John Walkeria / USAgenttia, Yelena Belovaa / Mustaa Leskeä, Alexei Shostakovia / Punavartijaa ja Antonia Dreykovia / Urakoitsijaa, Julia Louis-Dreyfusin palatessa näyttelemään CIA:n johtajaa ja Ukonnuolten perustajaa, Valentina Allegra de Fontainea. Lee Sung Jin liittyi maaliskuussa 2023 mukaan projektiin uudeksi uusikirjoittajaksi. Kuvausten odotetaan alkavan kesällä 2023. Thunderbolts saa ensi-iltansa 20. joulukuuta 2024.

Harrison Ford palaa Captain America: Brave New Worldistä näyttelemään Thaddeus Rossia.

Blade (2025) 
Toukokuussa 2013, Marvel Studios oli työstänyt käsikirjoitusta Bladestä kertovalle elokuvalle, kun studio oli saanut hahmon elokuvaoikeudet takaisin New Line Cinemalta. Helmikuussa 2019 Mahershala Ali oli ottanut yhteyttä Marvel Studiosiin ja esitellyt näille ideansa uudesta Blade-elokuvasta ja tarjoutunut näyttelemään hahmoa. Hän oli aiemmin esittänyt Cornell ”Cottonmouth” Stokesia Luke Cagen ensimmäisellä tuotantokaudella. Vuoden 2019 San Diego Comic-Con Internationalissa Kevin Feige virallisesti julkisti elokuvan ja vahvisti Alin esittävän pääosaa, Alin tehtyä kreditoimaton äänicameo elokuvassa Eternals (2021). Helmikuussa 2021 Stacy Osei-Kuffour palkattiin käsikirjoittajaksi, ja syyskuussa 2021 Bassam Tariq elokuvan ohjaajaksi. Tariq erosi aikataulunsa vuoksi ohjaajan paikalta vuotta myöhemmin. Yann Demange valittiin marraskuussa uudeksi ohjaajaksi, ja Michael Starrbury uudeksi käsikirjoittajaksi. Lisäksi Nic Pizzolatto liittyi huhtikuussa 2023 projektin toiseksi käsikirjoittajaksi. Kuvausten odotetaan alkavan toukokuussa 2023, Tyler Perry Studiosin tiloissa Atlantassa. Elokuvaa tullaan kuvaamaan myös Clevelandissä, New Orleansissa ja Marokossa. Blade saa ensi-iltansa 14. helmikuuta 2025.

Eternalsissa lyhyesti nähty Eebenmiekka tullaan näkemään elokuvassa.

Televisiosarjat 

Kaikki viidennen vaiheen televisiosarjat julkaistaan Disney+:aan.

Secret Invasion (2023) 

Nick Furyn ja Taloksen on pysäytettävä skrullit, jotka ovat muodonmuutoskyvyillään soluttautuneet ihmiskunnan keskuuteen.

Syyskuussa 2020 paljastettiin, että Nick Furyyn keskittyvä Disney+-sarja oli kehityksessä, Samuel L. Jacksonin tullessa palaamaan rooliinsa ja Kyle Bradstreetin tullessa toimimaan sarjan pääkäsikirjoittajana ja vastaavana tuottajana. Joulukuussa 2020 Disneyn Investor Day -tapahtumassa sarjan viralliseksi nimeksi paljastettiin Secret Invasion, perustuen sarjakuvatarinaan Salainen invaasio, ja Ben Mendelsohnin paljastettiin palaavan MCU-elokuvista skrullikenraali Taloksen rooliin. Kuvaukset alkoivat Lontoossa syyskuussa 2021, Ali Selimin ohjatessa sarjan jaksot. Kuvaukset sijoittuivat myös West Yorkshireen ja Liverpooliin ennen kuin ne saatiin päätökseen huhtikuussa 2022. Secret Invasion koostuu kuudesta jaksosta, joista ensimmäinen julkaistiin 21. kesäkuuta 2023 ja loput viikoittain 26. heinäkuuta 2023 asti.

Secret Invasionin tapahtumat sijoittuvat vuoden 2026 lopulle, yli 30 vuotta Captain Marvelin tapahtumien jälkeen. Don Cheadle, Cobie Smulders, Martin Freeman ja O-T Fagbenle palaavat aiemmista MCU-medioista tuttuihin rooleihinsa James ”Rhodey” Rhodesina, Maria Hillinä, Everett Rossina, sekä Rick Masonina. Emilia Clarke näyttelee sarjassa aikuista versiota Taloksen tyttärestä, G’iahista, joka oli vielä lapsi esiintyessään elokuvassa Captain Marvel (2019), näyttelijöinään Auden L. Ophuls ja Harriet L. Ophuls. Charlotte Baker ja Kate Braithwaite näyttelevät sarjassa Sorenia, Taloksen vaimoa, jota Sharon Blynn näytteli Captain Marvelissa ja Spider-Man: Far From Homessa (2019).

Loki kausi 2 (2023) 

Loki, Mobius M. Mobius ja metsästäjä B-15 käyvät taisteluun Aikavarianssiviraston (AVV) sydämestä ja etsivät kadoksissa olevia Sylvietä, Ravonna Renslayeriä ja Neiti Minuuttia.

Lokin ensimmäinen tuotantokausi koostui kuudesta jaksosta, joista ensimmäinen julkaistiin 9. kesäkuuta 2021 ja loput viikoittain 14. heinäkuuta 2021 asti. Toisen tuotantokauden kehitystyö alkoi marraskuussa 2020. Kyseinen tuotantokausi vahvistettiin virallisesti heinäkuussa 2021, Tom Hiddlestonin palatessa Lokin rooliin. Helmikuussa 2022 Eric Martin valittiin sarjan uudeksi pääkäsikirjoittajaksi, Waldronin jatkaessa kuitenkin yhä yhtenä sarjan vastaavista tuottajista. Kuvaukset alkoivat kesäkuussa 2022, Pinewood Studiosin tiloissa, Iso-Britannissa, Justin Bensonin, Aaron Moorheadin, Dan DeLeeuw’n ja Kasra Farahanin ohjatessa sarjan jaksot. Kuvaukset saatiin päätökseen lokakuussa. Lokin toinen tuotantokausi koostuu kuudesta jaksosta, joista ensimmäinen julkaistiin 5. lokakuuta 2023 ja loput viikoittain 9. marraskuuta 2023 asti.

Toisen tuotantokauden tapahtumat alkavat heti ensimmäisen tuotantokauden päätösjakson tapahtumien jälkeen, sijoittuen ajan ja avaruuden ulkopuolelle, vaikka jotkut tapahtumat sijoittuvat menneisyyteen, nykyisyyteen ja tulevaisuuteen. Jonathan Majors palaa Ant-Man and the Wasp: Quantumaniasta näyttelemään Victor Timelya.

What If...? kausi 2 (2023–2024) 

Multiversumin Vartijoiden perustamisen jälkeen, Seuraaja jatkaa vaihtoehtoisten universumien ja niiden sankarien tutkimista.

What If...?:n ensimmäinen tuotantokausi koostui yhdeksästä jaksosta, joista ensimmäinen julkaistiin 11. elokuuta 2021 ja loput viikoittain 6. lokakuuta 2021 asti. Toisen tuotantokauden, joka tulee koostumaan yhdeksästä jaksosta, toteuttaminen aloitettiin jo joulukuussa 2021. A. C. Bradley ja Bryan Andrews palaavat pääkäsikirjoittajaksi ja ohjaajaksi. Toinen tuotantokausi koostuu yhdeksästä jaksosta, jotka tullaan julkaisemaan joulukuussa 2023.

Echo 

Maya Lopez on palannut kotiinsa Oklahomaan, missä hänen on puolustettava perhettään sekä intiaanireservaattiaan uudelta uhalta.

Hawkeyelle alettiin maaliskuussa 2021 toteuttaa Alaqua Coxin näyttelemään Maya Lopeziin / Kaikuun spin-off -sarjaa, Etan Cohenin ja Emily Cohenin ollessa kiinnitettyinä käsikirjoittajiksi ja vastaaviksi tuottajiksi. Echo julkistettiin virallisesti Disney+-päivänä, marraskuussa 2021, jolloin paljastettiin, että Marion Dayre toimisi sarjan pääkäsikirjoittajana. Marvel Studiosin lisäksi myös 20th Television on mukana tuottamassa sarjaa. Kuvaukset alkoivat huhtikuussa 2022, ja sijoittuvivat Atlantan metropolialueelle, Social Circleen, sekä Grantvilleen, Georgiaan, ennen kuin ne saatiin päätökseen elokuussa 2022. Sydney Freelandin ja Catriona McKenzien ohjatessa sarjan jaksot. Echon kaikki jaksot tullaan julkaisemaan kokonaisuudessaan tammikuussa 2024.

Echo sijouttuu Hawkeyen tapahtumien jälkeen ja johdattaa Daredevil: Born Againin tapahtumiin. Zahn McClarnon palaa Hawkeyesta William Lopezin rooliin, minkä lisäksi Vincent D’Onofrio ja Charlie Cox palaavat aiemmista MCU-medioista näyttelemään Wilson Fiskiä / Kingpiniä ja Matt Murdockia / Daredeviliä.

Agatha: Darkhold Diaries 

WandaVisionille alettiin lokakuussa 2021 toteuttaa Kathryn Hahnin näyttelemään Agatha Harknessiin keskittyvää spin-offia, Jac Schaefferin palatessa pääkäsikirjoittajaksi ja vastaavaksi tuottajaksi. Sarjan julkistettiin virallisesti vuoden 2021 Disney+-päivänä nimellä Agatha: House of Harkness, kunnes sen nimeä muutettiin kahdesti, ensin heinäkuussa 2022 muotoon Agatha: Coven of Chaos, ja sitten syyskuussa 2023 muotoon Agatha: Darkhold Diaries. Marvel Studiosin lisäksi myös 20th Television on mukana tuottamassa sarjaa. Kuvaukset alkoivat Trilith Studiosin tiloissa tammikuussa 2023, Schaefferin, Gandja Monteiron ja Rachel Goldbergin ohjatessa sarjan jaksot, ennen kuin ne saatiin päätökseen toukokuussa 2023. Agatha: Darkhold Diaries koostuu yhdeksästä jaksosta, jotka tullaan julkaisemaan syksyllä 2024.

Emma Caulfield Ford, Debra Jo Rupp, David Payton, David Lengel, Asif Ali, Amos Glick, Brian Brightman ja Kate Forbes palaavat WandaVisionista Sarah Proctorin, Sharon Davisin, Harold Proctorin, Abilash Tandonin, ”Denniksen”, šeriffi Millerin ja Evanora Harknessin rooleihin.

Daredevil: Born Again 

Maaliskuussa 2022 paljastettiin, että uusi Daredevil -sarja oli suunnitteilla, kun Disney oli Netflixiltä takaisin Marvel Televisionin sarjan, Daredevilin (2015–2018), oikeudet, ja julkaissut sen Disney+:aan. Toukokuussa Matt Corman ja Chris Ord olivat kiinnitetty pääkäsikirjoittajiksi ja sarjan vastaaviksi tuottajiksi. Sarja julkistettiin virallisesti vuoden 2022 San Diego Comic-Con Internationalissa ja Charlie Coxin vahvistettiin palaavan Matt Murdockin / Daredevilin rooliin. Marvel Studiosin lisäksi myös 20th Television on mukana tuottamassa sarjaa. Kuvaukset alkoivat maaliskuussa 2023, Michael Cuestan, Jeffrey Nachmanoffin, Clark Johnsonin ja David Boydin ohjatessa sarjan jaksot. Daredevil: Born Again tulee koostumaan 18 jaksosta.

Daredevil: Born Again sijoittuu aikaan Echon tapahtumien jälkeen. Lisäksi Vincent D’Onofrio palaa aiemmista MCU-medioista näyttelemään Wilson Fiskiä / Kingpiniä, Jon Bernthalin palatessa Daredevilistä ja The Punisherista (2017–2019) näyttelemään Frank Castlea / Tuomaria.

Ironheart 

Joulukuussa 2020 Disneyn Investor Day -tapahtumassa paljastettiin, että Riri Williamsiin / Rautasydämeen keskittyvä Disney+-sarja on kehitteillä, Dominique Thornen tullessa palaamaan rooliinsa elokuvasta Black Panther: Wakanda Forever. Huhtikuussa 2021 Chinaka Hodge palkattiin sarjan pääkäsikirjoittajaksi. Ryan Coogler, Black Pantherin ja Black Panther: Wakanda Foreverin ohjaaja ja käsikirjoittaja, on mukana sarjan toteuttamisessa tuotantoyhtiönsä Proximity Median kautta. Kuvaukset alkoivat Trilith Studiosin tiloissa, Atlantassa, kesäkuussa 2022. Sam Baileyn ja Angela Barnesin ohjatessa sarjan jaksot, ennen kuin ne saatiin päätökseen marraskuussa 2022. Ironheart tulee koostumaan kuudesta jaksosta.

Ironheart sijoittuu Black Panther: Wakanda Foreverin tapahtumien jälkeen.

Lyhytelokuvat

I Am Groot kausi 2 (2023) 

Jokainen lyhytelokuva seuraa pikku-Grootiin seikkailuja, kun hän kasvaa ja joutuu ongelmiin epätavallisten olentojen kanssa.

I Am Grootin ensimmäisen tuotantokauden kaikki viisi lyhytelokuvaa julkaistiin elokuussa 2022. Heinäkuussa 2022 alettiin toteuttaa toista tuotantokautta, joka koostuu viidestä uudesta lyhytelokuvasta. Kirsten Lepore palaa pääkäsikirjoittajaksi, ohjaajaksi ja vastaavaksi tuottajaksi, Vin Dieselin palatessa jälleen pikku-Grootin ääneksi. I Am Grootin toinen tuotantokausi julkaistiin Disney+:aan 6. syyskuuta 2023.

Jeffrey Wright palasi What If...?:stä ääninäyttelemään Seuraajaa.

Vastaanotto

Budjetit ja tuotot

Arvostelut

Elokuvat

Televisiosarjat

Muut mediat

Marvel Studios: Legends kausi 2 (2023–) 

Sarja julkistettiin joulukuussa 2020 ja sen kerrottiin kertovan sankareiden, roistojen tai esineiden merkittävimpiä hetkiä ajalta Marvel Cinematic Universessa ajalta ennen neljännen ja viidennen vaiheen elokuvia tai televisiosarjoja. Viidenteen vaiheeseen keskittyvät toisen tuotantokauden ensimmäiset jaksot Marvel Studios: Legendsistä julkaistiin 10. helmikuuta 2023. Uudet jaksot keskittyvät Muurahaismieheen, Ampiaiseen, Hank Pymiin ja Janet van Dyneen, Peter Quilliin, Gamoraan, Nebulaan, Rocketiin, Kragliniin, Grootiin, Nick Furyyn, Maria Hilliin, Talokseen ja skrulleihin, Everett Rossiin, James Rhodesiin, Aikavarianssivirastoon, variantteihin, Carol Danversiin, Kamala Khaniin ja Monica Rambeau’hun.

Marvel Studios: Assembled (2023–) 

Helmikuussa 2021 julkistettiin dokumenttisarja Marvel Studios: Assembled. Jokainen sen jaksoista keskittyy yhteen MCU:n elokuvaan tai televisiosarjaan ja kurkistaa näyttelijöiden sekä muun tuotantoryhmän kulissien taakse. Viidennen vaiheen osuus dokumenttisarjasta alkoi, kun Ant-Man and the Wasp: Quantumanian kulissien taakse kurkistava spesiaali julkaistiin 19. heinäkuuta 2023. Myös Guardians of the Galaxy Vol. 3, Secret Invasion ja Lokin toinen tuotantokausi saivat omat spesiaalinsa.

Lähteet

Marvel Cinematic Universen vaiheet